RICH รวยสมชื่อ! กำไร Q1 พุ่งเฉียด 4 เท่าตัว
RICH รวยสมชื่อ! กำไร Q1 พุ่งเฉียด 4 เท่าตัวอยู่ที่ 11.87 ลบ.จากปีก่อนมีกำไร 2.70 ลบ.เนื่องจากราคาขายเหล็กมีการปรับราคาเพิ่มสูงขึ้น
16 พ.ค. 2559

บริษัท ริช เอเชีย สตีล จำกัด (มหาชน) หรือ RICH รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)มีกำไรสุทธิ 11.87 ล้านบาท หรือมีกำไรสุทธิ 0.005 บาทต่อหุ้น เพิ่มขึ้น 379% เทียบกับช่วงเดียวกันของปีก่อนที่มีกำไรสุทธิ 2.70 ล้านบาท หรือมีกำไรสุทธิ 0.001 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากบริษัทมีกำไรขั้นต้นเพิ่มสูงขึ้นแม้ว่าจะมีรายได้จากการขายและบริการลดลง โดยบริษัทได้มีการบริหารด้านการสั่งซื้อสินค้าและติดตามราคาเหล็กอย่างใกล้ชิด
อีกทั้งส่วนหนึ่งเนื่องจากราคาขายเหล็กในงวดนี้มีการปรับราคาเพิ่มสูงขึ้นจึงทำให้บริษัทมีผลกำไรเพิ่มขึ้นเพียงพอในการรองรับกับค่าใช้จ่ายของบริษัท ดังนั้นผลการดำเนินงานในงวดนี้จึงมีผลกำไรเพิ่มสูงขึ้น เมื่อเทียบกับผลประกอบการงวดเดียวกันในปีก่อน